ЕКСКЛУЗИВНО! Внучето на Борисов празнува първи рожден ден - бабата на малкия Бойко кацна от САЩ за тържеството
Весел и изпълнен с обич рожден ден ще отпразнува за първа година внучето на премиера Бойко Борисов – Бойко-младши, научи „Ретро”. За тържеството на бебето чак от САЩ е пристигнала и баба му – Стела Георгиева, която е бивша съпруга на лидера на ГЕРБ. Тя от години живее в Америка, където се изучи и дъщеря им Венета. Специално за празника на първото си внуче тя е долетяла още преди дни в София. Всички очакват с нетърпение тържеството за първата годинка на малкия Бойко, което ще събере цялото семейство накуп, и се надяват, че бебето ще им поднесе изненада – да проходи навръх празника си. Внучето на премиера отдавна пълзяло и се държало на крака с помощта на майка си Венета, затова всеки миг щяло да направи и само първите си крачки. Празникът на малчугана щял да бъде отпразнуван точно на датата, на която се роди преди година – 31 януари. Новината за раждането тогава първо съобщи гордият дядо, който се похвали, че момченцето ще носи неговото име, а решението за това било и на дъщеря му Венета, и на зетя Иван. Борисов е щастлив, че се разбира отлично с младите и живеят в мир и разбирателство. С щерката Венета, мъжа й и бебето той посрещна Коледа и миналата, и по-миналата година, когато тя беше в напреднала бременност. Наследницата на премиера се прибра в България след следването си в САЩ, а после го дари и с голямото щастие да е дядо. Припомняме, че малкият Бойко е роден на много специална дата – той е астрален близнак на Ванга и според астролози и нумеролози това му вещае светло бъдеще. Знакът на Водолей дарявал момченцето с изключителен интелект и блестящ ум, както и интерес към публични дейности и обществени изяви. Областите, в които внучето на Борисов би могло да намери най-успешна реализация, са в сферата на науката, политиката, медиите, астрономията, космическите изследвания и телекомуникациите. Нумеролозите пък обясняват, че децата, родени в неделя, са подвластни на Слънцето, което им дава чар, амбиция и магнетизъм. Още от малки те искат да са лидери. Когато пораснат, никога не остават в сянката на другите. Много са енергични, постоянно са заети с нещо и се опитват да постигат успехи в нещата, които правят. Те стават делови личности, които се стремят към победи в работата, независимо какво ще им струва това. Децата, родени в седмия ден от седмицата, от древни времена са били смятани и за специални. Считало се е, че те имат особени способности, които ги защитават от бебешка възраст от уроки. В някои страни такива бебета се смятат за избраници на боговете, за същества, които могат да разбират това, което е недостъпно за останалите хора.